Nana Wanjau

Nana Wanjau 'yar ƙasar Kenya ce mai ba da agaji/taimako da aka fi sani da aikinta a matsayin shugabar kungiyar Rotary Club na Nairobi East da kuma kafa wata kungiya mai zaman kanta ta Power Woman International da ke aiki don taimakawa matan da mazansu suka mutu a Kenya.

 Rayuwar farko 
An haifi Wanjau a ranar 26 ga watan Oktoba, 1979,  mahaifin ta ɗan Kenya ne da mahaifiyarta 'yar Tanzaniya.  Tun tana ƙarama, kakarta ta girma a Bukoba, Tanzania. Lokacin da kakanta ya rasu al’ummar sun tilasta wa kakarta barin unguwar saboda matsayin kakarta na takaba.  Bayan ta kammala karatun sakandare, Wanjau ta tafi wurin mahaifiyarta a Lusaka, Zambia. Mahaifiyarta, likita ce, ta sa ta shiga kwalejin likitanci da karatun likitanci. Wanjau ta halarci shirin na tsawon shekara 1 kafin ta bar kwaleji.  Daga baya, ta koma Ivory Coast inda mahaifinta yake, tana da shekaru 21, aikin mahaifinta ya dawo da shi gida, don haka Nana ta zo Kenya ta zauna. 

 Sana'a 
Nana Wanjau ta fara aiki a fasahar sadarwa, amma sai ta zama uwar gida.  Ta zama mai sha'awar aikin agaji bayan ta kalli mahaifiyarta da ke gudanar da wani asibiti a Zambia.  Ta shiga kungiyar Rotary a shekarar 2005, kuma ta yi aiki a matsayin shugabar kungiyar Rotary Club na Nairobi East, Kenya tsawon shekara ɗaya, daga shekarun 2015 har zuwa 2016.    A cikin wannan lokacin ta yi aiki don faɗaɗa ɗakunan karatu a Korogocho,  kuma ta shiga ƙungiyar mutanen da suka hau Dutsen Kilimanjaro don tara kuɗi da bada agaji. 

A cikin watan Janairu 2023, an naɗa ta a matsayin shugaba a Commonwealth Business Women Africa,  kuma a cikin wannan rawar ta yi aiki don haɓaka ilimin dijital ga 'yan mata.  A shekarar 2022 Nana Wanjau ta yi magana game da rawar da kungiyar ke takawa wajen inganta daidaiton jinsi ga mata a Afirka.  Tun daga shekarar 2023, ta kasance babbar jami'ar jinsi a Rukunin Kasuwancin Pan African. 

Bayan ta kammala wa'adinta na shugabar kungiyar Rotary, ta fara aikin Power Women International, wata kungiya mai zaman kanta da ke taimaka wa gwauraye a Kenya.   Kungiyar ta taimaka wa zawarawa su kasance a cikin al’ummarsu ta hanyar gina gidaje da bayar da horo, buƙatar da Wanjau ta gane saboda kwarewarta tun tana ƙarama kuma ta kara bunƙasa a tattaunawar da Wanjau ke yi da matan da mazansu suka mutu. 

Ta kuma kafa Branding Beyond Borders (cibiyar sadarwa don ƙwararru daban-daban), da kuma Saltaway Investments Ltd, wani kamfani na gidaje a Kenya.  

 Girmamawa da kyaututtuka 
Wanjau ita ce ta lashe lambar yabo ta shugabancin mata ta Gabashin Afirka ta shekarar 2019.   

 Manazarta 

Rukuni:Haifaffun 1979
Rukuni:Rayayyun mutane